বাংলাদেশ বাস-ট্রাক ওনার্স অ্যাসোসিয়েশনের ভাইস প্রেসিডেন্ট ও শ্যামলী পরিবহনের এমডি রমেশ চন্দ্র ঘোষ বলেন, শুক্রবার থেকে দক্ষিণ, দক্ষিণ-পশ্চিমবঙ্গ এবং উত্তরবঙ্গের আন্তঃজেলা বাসের অগ্রিম টিকেট বিক্রি শুরু হচ্ছে। তবে যে পরিবহন কোম্পানির গাড়ির সংখ্যা কম তারা হয়তো ঈদের দু’দিন আগে টিকিট বিক্রি করতে পারে। তবে সেসব পরিবহনের গাড়ির সংখ্যা বেশি তারাই নির্ধারিত দিন থেকেই অগ্রিম টিকিট বিক্রি করবে। এ জন্য আলাদা কাউন্টারের ব্যবস্থা করা হয়েছে। সকাল ৮ থেকে বিকাল ৪টা পর্যন্ত এসব কাউন্টারে অগ্রিম টিকেট বিক্রি হবে। গাবতলী ও সায়েদাবাস বাস টার্মিনাল এবং কল্যাণপুর, আসাদগেট, আরামবাগ ও মৌচাকে অবস্থিত বিভিন্ন আন্তঃজেলা বাস কাউন্টারে অগ্রিম টিকেট পাওয়া যাবে। তিনি বলেন, ঈদ উপলক্ষে পরিবহনের ভাড়া বাড়বে না।